ကဏဝေရပုပ္ဖိယ

အရှင်ကဏဝေရပုပ္ဖိယထေရ် သည် ဗုဒ္ဓသာသနာတော်တွင် ထင်ရှားသော ရဟန္တာတစ်ပါးဖြစ်ပြီး ရှေးဘဝက ပြုခဲ့သော ကုသိုလ်ကောင်းမှုများ၏ အကျိုးဆက်ကို ဖော်ပြထားသည်။ အပဒါန်ပါဠိတော်(အပ၊၁၊၂၀၁)နှင့် အပဒါန် အဋ္ဌကထာ(အပ၊ဋ္ဌ၊၂၊၁၇၀)တို့တွင် အကျယ်တဝင့် ဖော်ပြပါရှိသည်။ သိဒ္ဓတ္ထမြတ်စွာဘုရားလက်ထက် ကဏဝေရပုပ္ဖိယထေရ်လောင်းသည် ရှေးဘဝတစ်ခုတွင် အဘိသမ္မတမည်သော နန်းတော်စောင့်ဖြစ်ခဲ့သည်။ ရဟန်းသံဃာအပေါင်း ခြံရံလျက် ဆွမ်းခံကြွလာသော သိဒ္ဓတ္ထမြတ်စွာဘုရားအား ကုလားဇလပ်ပန်းတို့ဖြင့် ကြဲဖြန့်ပူဇော်ခဲ့သည်။ အကျိုးခံစားရခြင်း ထိုသို့ ကုလားဇလပ်ပန်းတို့ဖြင့် ပူဇော်ခဲ့သော ကုသိုလ်ကောင်းမှုကြောင့် ထိုဘဝမှစ၍ အပါယ်လေးဘုံသို့ မလားရောက်ခဲ့ရတော့ဘဲ ရှစ်ဆယ့်ခုနစ်ကမ္ဘာအထက်၌ စကြဝတေးမင်း လေးကြိမ်တိုင်တိုင် ဖြစ်ခဲ့သည်။ ဂေါတမမြတ်စွာဘုရားလက်ထက် ဤဘဒ္ဒကမ္ဘာတွင် ဂေါတမမြတ်စွာဘုရား၏ သာသနာတော်၌ ရဟန်းပြု၍ ကြိုးစားအားထုတ်သဖြင့် ရဟန္တာအဖြစ်သို့ ရောက်ရှိခဲ့သည်။ ကိုးကား Category:ဗုဒ္ဓဝင် ပုဂ္ဂိုလ်များကဏ္ဍ:မထေရ်များကဏ္ဍ:ရဟန္တာများ